钦定古今图书集成/理学汇编/学行典/第215卷 > 郑国材〈兄国桢〉
## 钦定古今图书集成/理学汇编/学行典/第215卷 > 郑国材〈兄国桢〉

按《临江府志》：“郑国材，新淦邑庠生。父病将革，遂刳肝
和粥以进，秘不言。忽有道者持药造门曰：‘送以疗孝
子’。随去，不知所之。事闻，有司召诣府验视，咸大嗟异。
后庐墓，复有驯虎守其旁山无居邻，一日为盗所缚，
忽山谷响应，缚尽释。兄国桢亦尝刲股愈父疾，兄弟
雍睦无间。有司额其门曰‘力行笃孝’。”